

**LIETUVOS RESPUBLIKOS KULTŪROS MINISTRAS**

**ĮSAKYMAS**

**DĖL KULTŪROS MINISTRO 2019 M. LIEPOS 1 D. ĮSAKYMO NR. ĮV-459** „**DĖL ĮSTATYMŲ PAGRINDAIS SUDARYTŲ KOMISIJŲ PIRMININKŲ, JŲ PAVADUOTOJŲ IR NARIŲ ATLYGIO MOKĖJIMO TVARKOS APRAŠO PATVIRTINIMO**“ **PAKEITIMO**

2022 m. rugsėjo 26 d. Nr. ĮV-778

Vilnius

P a k e i č i u Įstatymų pagrindais sudarytų komisijų pirmininkų, jų pavaduotojų ir narių atlygio mokėjimo tvarkos aprašą, patvirtintą Lietuvos Respublikos kultūros ministro   
2019 m. liepos 1 d. įsakymu Nr. ĮV-459 „Dėl įstatymų pagrindais sudarytų komisijų pirmininkų, jų pavaduotojų ir narių atlygio mokėjimo tvarkos aprašo patvirtinimo“:

1. Pakeičiu 1 punktą ir jį išdėstau taip:

„1. Įstatymų pagrindais sudarytų komisijų pirmininkų, jų pavaduotojų ir narių atlygio mokėjimo tvarkos aprašas (toliau – tvarkos aprašas) reglamentuoja Kultūros centrų tarybos, Bibliotekų tarybos, Muziejų tarybos, Profesionaliojo scenos meno įstaigų tarybos, Meno kūrėjo ir meno kūrėjų organizacijos statuso suteikimo tarybos, Archyvų tarybos, Restauravimo tarybos, Filmų indeksavimo komisijos, kino projektų vertinimo ekspertų komisijų, Kilnojamųjų kultūros vertybių restauratorių atestavimo komisijos, Kilnojamųjų kultūros vertybių apsaugos tarybos, Kilnojamųjų kultūros vertybių vertinimo komisijos, Lietuvos kultūros tarybos narių susirinkimo (išskyrus Lietuvos kultūros tarybos pirmininką), Lietuvos kultūros tarybos ekspertų, Nekilnojamojo kultūros paveldo apsaugos specialistų atestavimo komisijos, Nekilnojamojo kultūros paveldo apsaugos ekspertų komisijos, Nekilnojamojo kultūros paveldo vertinimo tarybų, Kompensavimo už nenustatytų teisių turėtojų kūrinių naudojimą ir buvusių kūrinių ar kitų objektų, kuriais nebeprekiaujama, naudojimą ekspertų komisijos, Lietuvos autorių teisių ir gretutinių teisių komisijos (toliau – komisijos) narių, įskaitant pirmininkų, jų pavaduotojų (toliau – komisijos nariai), atlygio dydį ir mokėjimo tvarką.“

2. Pakeičiu 5 punktą ir išdėstau jį taip:

„5. Komisijos nario atlygis už vieną komisijos posėdyje dirbtą valandą sudaro:

5.1. Kultūros centrų tarybos, Bibliotekų tarybos, Muziejų tarybos, Profesionaliojo scenos meno įstaigų tarybos, Meno kūrėjo ir meno kūrėjų organizacijos statuso suteikimo tarybos, Archyvų tarybos, Restauravimo tarybos, kino projektų vertinimo ekspertų komisijų, Kilnojamųjų kultūros vertybių restauratorių atestavimo komisijos, Kilnojamųjų kultūros vertybių apsaugos tarybos, Kilnojamųjų kultūros vertybių vertinimo komisijos, Lietuvos kultūros tarybos narių susirinkimo (išskyrus Lietuvos kultūros tarybos pirmininką), Nekilnojamojo kultūros paveldo apsaugos specialistų atestavimo komisijos, Nekilnojamojo kultūros paveldo apsaugos ekspertų komisijos, Nekilnojamojo kultūros paveldo vertinimo tarybų, Kompensavimo už buvusių nenustatytų teisių turėtojų kūrinių naudojimą ir buvusių kūrinių ar kitų objektų, kuriais nebeprekiaujama, naudojimą ekspertų komisijos, Lietuvos autorių teisių ir gretutinių teisių komisijos nariui – 0,07 pareiginės algos bazinio dydžio atlygis;

5.2. Filmų indeksavimo komisijos nariams – 0,037 pareiginės algos bazinio dydžio atlygis;

5.3. Lietuvos kultūros tarybos ekspertams – 0,043 pareiginės algos bazinio dydžio atlygis.“

2. Pakeičiu 6 punktą ir jį išdėstau taip:

„6. Už pasirengimą komisijos posėdyje nagrinėti vieną dokumentą ekspertų komisijos nariui mokamas 0,07 pareiginės algos bazinio dydžio atlygis, išskyrus:

6.1. kino projektų vertinimo ekspertų komisijų nariams, kurie svarsto filmų gamybos darbų projektus – 0,3 pareiginės algos bazinio dydžio atlygis;

6.2. kino projektų vertinimo ekspertams, kurie svarsto filmų parengiamųjų darbų projektus – 0,15 pareiginės algos bazinio dydžio atlygis;

6.3. Lietuvos kultūros tarybos ekspertams – 0,085 pareiginės algos bazinio dydžio atlygis.“

Kultūros ministras Simonas Kairys